ഏഴ് വര്ഷത്തെ പ്രണയസാഫല്യം, എലീന പടിക്കല് വിവാഹിതയായി ഏഴ് വര്ഷത്തെ നീണ്ട പ്രണയത്തിന് ശേഷം എലീനയും രോഹിത്തും വിവാഹിതരായി. ഓഗസ്റ്റ് 30 ന് രാവിലെ കോഴിക്കോട് വച്ച് ഹൈന്ദവ ആചാരപ്രകാരമായിരുന്നു ചടങ്ങുകള്. ചാനലുകളില് അവതാരകയായ എലീന ബിഗ് ബോസ് മത്സരാര്ഥിയുമായിരുന്നു. എലീനയുടെ സുഹൃത്തിന്റെ സുഹൃത്തായ രോഹിത്തിനെ ബെംഗുളൂരുവില് വച്ചാണ് എലീന പരിചയപ്പെടുന്നത്. സൗഹൃദം പിന്നീട് പ്രണയത്തിലേക്ക് വഴിതെളിച്ചു.പ്രണയം വീട്ടില് അറിയിച്ചപ്പോള് ഇരുകുടുംബങ്ങളും എതിര്ത്തു.വീട്ടുകാരുടെ സമ്മതം ലഭിക്കുന്നത് വരെ കാത്തിരിക്കാനായിരുന്നു തീരുമാനം, ഒടുവില് വീട്ടുകാര് സമ്മതം മൂളിയതോടെ എലീന രോഹിത്തിന് സ്വന്തമായി. ഡാര്ക്ക് മെറൂണ് നിറത്തിലുള്ള കാഞ്ചീപുരം പട്ട്സാരിയണിഞ്ഞാണ് എലീന കതിര്മണ്ഡപത്തിലെത്തിയത്.കസവ് മുണ്ടും ജുബ്ബയുമാണ് രോഹിത്തിന്റെ വേഷം. കോവിഡ് മാനദണ്ഡങ്ങള് പാലിച്ച്കൊണ്ട് നടത്തിയ വിവാഹത്തില് അടുത്ത ബന്ധുക്കളും സുഹൃത്തുക്കളും മാത്രമാണ് പങ്കെടുത്തത്.